Хайнрих Хайне
Вярно ли е, че ме мразиш?…

Превод от немски: Димитър Стоевски, 1947

chitanka.info

Вярно ли е, че ме мразиш?

Вярно ли си променена?

Знай, навред ще се оплача,

че тъй лоша си към мене.

О, уста неблагодарна,

как сега не се срамува

да кори човека, който

нявга я в любов целува!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.